— 232 — 
már ott van, vagy hogy már ott volt stb., s épen nem tartja 
ezeket az orvosi kar tekintélyének fenntartására s emelésére 
szükségesnek. Tisztán orvosi dolgokat nem kell a közönség előtt 
tárgyalni s azért is felkéri a kollegákat, hogy hygienikus kér- 
dések tárgyalásán kivül egyéb orvosi szakkérdéseket ne fejte- 
gessenek a napi lapokban. Külömben e felszólalást csakis az 
orvosi kar tekintélyének fenntartására s emelésére tette. 
Pávay dr., főorvos, véleménye az, hogy szükséges, hogy 
a közönség ily kérdésekben felvilágosíttassék ; az ily czikkek 
szerzőiről azért nem lehet állítani, hogy saját maguk részére 
reclamot űznek. Ha azonban az mégis rosszalást idézne elő, ő 
ezen irányt mégis követni fogja s inkább kilép az egyletből. 
Elnök azt kivánja, hogy az ellentétes nézetek tisztuljanak; 
kár volna, ha a külömböző nézetek elkeseredéssé vagy ellen- 
ségeskedéssé fajulnának. 
Schmid dr., főorvos, kimondja, hogy ő személyeskedni 
nem akar s ő is kivánja, hogy a közönség ily fontos kérdésekben 
felvilágosíttassék, de másrészt kell, hogy az orvosi kar tekin- 
télye s tisztelete megóvassék. 
Dobrovits s Zsigárdy dr. kinyilatkoztatják, hogy ők 
senkit sem biztak meg azzal, hogy berlini utazásukat a sajtóban 
híreszteljék. 
Zsigárdy dr. továbbá azt kivánja, hogy ujságreporter 
ne legyen jelen orvosi szakgyüléseinken. 
Tauscher dr., főorvos, is ugyanazt kivánja s azt véli, 
hogy üléseinkről orvosi szaklapokban igen is legyen említés, 
de soha a napi lapokban. 
Elnök azt mondja, hogy az ujságreporterek az utolsó 
gyűlés alkalmával az ő engedelmével jelentek meg; ő el nem 
tilthatta őket. 
A szakosztály erre azt határozza, hogy a napi lapok 
képviselői ezentúl a szakosztály ülésein jelen nem lehetnek. 
